कर्नाटक विधान सभा चुनाव का प्रचार-प्रसार जोरों पर है। चूंकि चुनाव प्रचार में सिर्फ 10 दिन बचे हैं। ऐसे में प्रधानमंत्री नरेंद्र मोदी ने बीजेपी की तरफ से आज खुद इसकी कमान संभाल ली। उन्होंने चामराजनगर में पहली रैली की। इस मौके पर प्रधानमंत्री ने कांग्रेस अध्यक्ष राहुल गांधी और राज्य के मुख्यमंत्री सिद्धारमैया पर जमकर निशाना साधा। हालांकि, आरोप-प्रत्यारोप के इस दौर में बीजेपी और खासकर खुद प्रधानमंत्री मोदी अपनी ही किरकिरी करा रहे हैं। उनके बयान या पार्टी नेताओं द्वारा किए जा रहे काम से हाल के दिनों में बीजेपी की किरकिरी हुई है।